CELEX: 62006CO0273
Language: sl
Date: 2007-01-26 00:00:00
Title: Sklep Sodišča (sedmi senat) z dne 26. januarja 2007. # Auto Peter Petschenig GmbH proti Toyota Frey Austria GmbH. # Predlog za sprejetje predhodne odločbe: Handelsgericht Wien - Avstrija. # Člen 104(3), prvi pododstavek, Poslovnika - Konkurenca - Sporazum o distribuciji motornih vozil - Izjema po skupinah - Uredba (ES) št. 1475/95 - Člen 5(3) - Odpoved dobavitelja - Začetek veljavnosti Uredbe (ES) št. 1400/2002 - Nujnost reorganizacije distribucijske mreže. # Zadeva C-273/06.

Sklep Sodišča (sedmi senat) z dne 26. januarja 2006 – Auto Peter Petschenig GmbH proti Toyota Frey Austria GmbH
      (Zadeva C‑273/06)
      „Člen 104(3), prvi pododstavek, Poslovnika – Konkurenca – Sporazum o distribuciji motornih vozil – Izjema po skupinah – Uredba (ES) št. 1475/95 – Člen 5(3) – Odpoved dobavitelja – Začetek veljavnosti Uredbe (ES) št. 1400/2002 – Nujnost reorganizacije distribucijske mreže“
      Konkurenca – Omejevalni sporazumi – Prepoved – Izjema po skupinah – Sporazumi v avtomobilskem sektorju – Začetek veljavnosti Uredbe št. 1400/2002 (člen 81(1) ES; uredbi Komisije št. 1475/95, člen 5(3), prvi pododstavek, prva alinea,
         in št. 1400/2002, člen 10) (Glej točke od 22 do 28, od 31 do 38 in točki 1, 2 izreka.)
      
      Predmet 
      
         
               Predlog za sprejetje predhodne odločbe – Handelsgericht Wien – Razlaga člena 5(3), prvi pododstavek, prva alinea, Uredbe Komisije
                  (ES) št. 1475/95 z dne 28. junija 1995 o uporabi člena 85(3) Pogodbe za nekatere skupine sporazumov o distribuciji in servisiranju
                  motornih vozil (UL L 145, str. 25) in Uredbe Komisije (ES) št. 1400/2002 z dne 31. julija 2002 o uporabi člena 81(3) Pogodbe
                  za skupine vertikalnih sporazumov in usklajenih ravnanj na področju motornih vozil (UL L 203, str. 30) – Odpoved sporazuma
                  o distribuciji z enoletnim odpovednim rokom s strani dobavitelja, obrazložena z nujnostjo reorganizacije celotne mreže ali
                  njenega znatnega dela zaradi začetka veljavnosti Uredbe (ES) št. 1400/2002.
               
            Izrek 
      
         
                  1.
               
               
                  
               
               
                  	Začetek veljavnosti Uredbe Komisije (ES) št. 1400/2002 z dne 31. julija 2002 o uporabi člena 81(3) Pogodbe za skupine vertikalnih
                     sporazumov in usklajenih ravnanj na področju motornih vozil sam po sebi ni povzročil nujnosti reorganizacije distribucijske
                     mreže dobavitelja v smislu člena 5(3), prvi pododstavek, prva alinea, Uredbe Komisije (ES) št. 1475/95 z dne 28. junija 1995
                     o uporabi člena [81](3) Pogodbe za nekatere skupine sporazumov o distribuciji in servisiranju motornih vozil. Kljub temu je
                     lahko ta začetek veljavnosti glede na posebno organizacijo distribucijske mreže posameznega dobavitelja zahteval tako bistvene
                     spremembe, da pomenijo resnično reorganizacijo te mreže v smislu te določbe.
                  
               
            
         
                  2.
               
               
                  
               
               
                  	Če dobavitelj po začetku veljavnosti Uredbe št. 1400/2002 uvede selektivni distribucijski sistem, v okviru katerega koncesionarji
                     na eni strani niso več omejeni glede območja, v katerem lahko poslujejo s pogodbenim blagom, in lahko pooblaščeni serviserji
                     na drugi strani svoje dejavnosti omejijo zgolj na opravljanje servisnih storitev in vzdrževanja, lahko to pomeni reorganizacijo
                     distribucijske mreže v smislu člena 5(3), prvi pododstavek, prva alinea, Uredbe št. 1475/95. Nacionalna sodišča in arbitražni
                     organi morajo presoditi, ali je ob upoštevanju vseh konkretnih okoliščin njim predloženega spora in zlasti dokazov, ki jih
                     je za to predložil dobavitelj, v tem primeru tako.